बस से गिरने से खलासी की मौत
जमशेदपुर | भुइयांडीहबस स्टैंड में मां पार्वती ट्रेवल्स बस में सामान चढ़ाने के दौरान खलासी बोबंगा उर्फ चट्टान सिंह (42 वर्ष) गिर गया। इससे वह गंभीर रूप से घायल हो गया। लोगों ने उसे एमजीएम अस्पताल पहुंचाया। वहां इलाज के दौरान उसकी मौत हो गई। सूचना मिलने पर सीतारामडेरा थाना की पुलिस पहुंची। मृतक चाईबासा के नोवामुंडी लोकेससाही का रहने वाला था। घटना की जानकारी मिलने पर मृतक के परिजन एमजीएम अस्पताल पहुंचे। परिजन ने बस मालिक और मैनेजर पर सुरक्षा में अनदेखी का आरोप लगाया और मृतक के आश्रित को उचित मुआवजा देने की मांग की। परिजन के अनुसार, चट्टान बस पर सामान चढ़ा रहा था। इसी दौरान गिरने से उसकी मौत हुई है। बस मालिक सामान चढ़ाने-उतारने के दौरान सुरक्षा का ख्याल नहीं रखते हैं। इसी कारण हादसा हुआ है। चट्टान के तीन बच्चे हैं। पुलिस ने शव का पोस्टमार्टम करवा कर परिजनों को सौंप दिया। इधर, इस मामले में मृतक के भाई विक्रम बोबंगा ने सीतारामडेरा थाना में बस मालिक दीपू शर्मा और मैनेजर के खिलाफ प्राथमिकी दर्ज कराई है। पुलिस के अनुसार, मामले की जांच की जा रही है।
hin_Deva hin_Deva